1944 ജൂലൈ 30ന് മഞ്ചേരി ഹിദായത്തുൽ മുസ്ലീമീൻ സഭാനേതാക്കളുടെ സാന്നിദ്ധ്യത്തിൽ തുറക്കൽ ഹിദായത്തുൽ മുസ്ലീമീൻ സംഘം രൂപീകരിച്ചു . സംഘം രൂപീകരണത്തിന് ഒരു വർഷം മുമ്പു തന്നെ തലയൂർ ബാലകൃഷ്ണൻ മൂസ്സതിൽ നിന്നും വാങ്ങിയ സ്ഥലത്ത് പള്ളിയും മദ്റസയും സ്ഥാപിച്ചരുന്നു. രണ്ടു മദ്രസ ക്ലാസ് മുറികളിൽ 1945 ജൂണിൽ ലോവർ പ്രൈമറി സ്കൂൾ തുടങ്ങി. സ്കൂളിന്റെ ആരംഭം മുതൽ ദീർഘകാലം മാനേജറായിരുന്ന മൊയ്തീൻ കുരിക്കൾ എന്ന കുരിക്കൾ മാസ്റ്റർ , ഉണ്ണി മുഹമ്മദ് കുരിക്കൾ തുടങ്ങിയവർ സ്ഥാപനങ്ങളുടെ വളർച്ചയിൽ മുഖ്യപങ്കുവഹിച്ചു.

161 കുട്ടികളും മൂന്ന് അധ്യാപകരുമായി തുടങ്ങിയ എൽ.പി സ്കൂൾ 1976 ൽ യുപി സ്കൂളായി അപ്ഗ്രേഡ് ചെയ്തു. 1975 ൽ സ്കൂളിന്റെ വികസനത്തിനായി കാഞ്ഞിരാട്ടുകുന്നിലെ 3.85 ഏക്കർ സ്ഥലം വിലക്കെടുത്തു. ഗവൺമെന്റിൽ നിന്ന് ചെറിയ ഗ്രാന്റല്ലാതെ മറ്റൊരു സഹായവും ലഭിക്കാതിരുന്ന കാലത്ത് രണ്ട് മുറി മദ്രസക്കുപുറമെ 4 മുറികളുള്ള ആദ്യകെട്ടിടം പണിത് സ്കൂൾ വിപുലപ്പെടുത്തി.

യു.പി സ്കൂളായി അപ്ഗ്രേഡ് ചെയ്ത ശേഷം പുതിയ കെട്ടിടങ്ങളും ഗ്രൗണ്ടും ഒരുക്കി. ടി. മൊയ്തീൻ മാസ്റ്റർ, പൂളക്കുന്നൻ ഉണ്ണി മൊയ്തീൻ മാസ്റ്റർ, പാമ്പാടി അലവിക്കുട്ടി, കുട്ടി എന്ന മുഹമ്മദ് കുരിക്കൾ, എം.പി അബ്ദു റഹ്മാൻ കുരിക്കൾ, മേച്ചേരി മൊയ്തീൻ തുടങ്ങിയവർ വിവിധ കാലങ്ങളിൽ മാനേജർ മാരായി പ്രവർത്തിച്ചു .

45 വർഷത്തോളം പള്ളി ഖാസി സ്ഥാനം വഹിച്ച് സ്കൂളിൽ അറബി അധ്യാപകനായി ജോലി ചെയ്ത കപ്പകുന്നൻ മുഹമ്മദ് മുസ്‌ലിയാർ, പിലാത്തോടൻ മൊയ്തീൻ മൊല്ല, ഹസൻ കുട്ടി മൊല്ല എന്നിവർ പ്രദേശത്തെ കുട്ടികളെ ഭൗതിക വിദ്യാഭ്യാസം നേടുന്നതിന് പ്രേരിപ്പിച്ചു. എം അബ്ദുൽ അസീസ് എന്ന തുറക്കൽ ബാപ്പുട്ടി ഉൾപ്പെടെയുള്ള പ്രദേശത്തെ പ്രമുഖരുടെ സഹായവും പിന്തുണയും നാട്ടുകാരുടെ പങ്കാളിത്തവും വിപുലമായ വിദ്യാഭ്യാസ സമുച്ചയമായി മാറുന്നതിന് സഹായിച്ചു.

എം.പിമാരുടെ പ്രാദേശിക വികസന ഫണ്ടും സ്വന്തം ഫണ്ടും ഉപയോഗിച്ച് പുതിയ കെട്ടിടങ്ങളും ഭൗതിക സാഹചര്യങ്ങളും ഏർപ്പെടുത്തി. 2315നടുത്ത് വിദ്യാർത്ഥികളും 75 അധ്യാപകരുമാണ് സ്കൂളിൽ ഉള്ളത് . 2012 ൽ സ്കൂളിൽ വെച്ച് നടന്ന സബ്ജില്ലാ സ്കൗട്ട് ആന്റ് ഗൈഡ് ക്യാമ്പ് മുഖ്യമന്ത്രി ഉമ്മൻ ചാണ്ടിയാണ് ഉദ്ഘാടനം ചെയ്തത്. 

2002 ൽ പാണക്കാട് സയ്യിദ് മുഹമ്മദലി ശിഹാബ് തങ്ങൾ  8 ആം  ക്ലാസിലേക്ക് കുട്ടിയെ ചേർത്ത് ഉദ്ഘാടനം ചെയ്തതും ഹയർ സെക്കണ്ടറി സ്കൂളായി സ്വാശ്രയ മേഖലയിൽ പ്രവർത്തിക്കുന്നതുമായ എച്ച്.എം.എസ്.എച്ച്.എസ് എസും 2008-ൽ സ്ഥാപിതമായ എൻ.സി.വി.ടി അംഗീകൃത എച്ച്.ഐ.എം.എസ് ഐ ടി ഐ യും ഇതേ മാനേജ്മെന്റിന് കീഴിലാണ്.

പഠന മികവിനൊപ്പം നാഷണൽ സർവീസ് സ്കീം, ജൂനിയർ റെഡ്ക്രോസ് തുടങ്ങിയവയുടെ പ്രവർത്തന പരിപാടികൾ ഹയർ സെക്കണ്ടറി സ്കൂളിലും സജീവമാണ്. മികച്ച ഭൗതിക സാഹചര്യങ്ങളും നിലവിലുണ്ട് . 600 ലധികം സ്കൗട്ട് രാജ്യപുരസ്കാർ ജേതാക്കളെയും അനേകം രാഷ്ട്രപതി അവാർഡ് ജേതാക്കളെയും സൃഷ്ടിച്ച മികച്ച സ്കൗട്ട് ആന്റ് ഗൈഡ്‌ യൂണിറ്റും ഇവിടെയുണ്ട് 1500ഓളം പേർക്ക് ഇരിക്കാൻ സൗകര്യമുള്ള ഓഡിറ്റോറിയത്തിന്റെ നിർമ്മാണവും പൂർത്തിയായി.

വിദ്യാരംഗം
മ്യൂസിക് ക്ലബ്ബ്
സ്കൗട്ട് & ഗൈഡ്സ്
ചരിത്രം